หุ้นปิดเช้าพุ่ง 18.56 จุด
หุ้นภาคเช้า 27 ก.ย.ปิดบวก 18.56จุด ที่ระดับ 922.62 จุด มูลค่าซื้อขาย 16,243.88 ล้านบาท
27 ก.ย. 2554

หุ้นภาคเช้า 27 ก.ย.ปิดบวก 18.56จุด ที่ระดับ 922.62 จุด มูลค่าซื้อขาย 16,243.88 ล้านบาท




นักวิเคราะห์ฯเผยตลาดหุ้นไทยเช้านี้ดีดตัวขึ้น หลังลงแรงกว่า 100 จุด ในช่วง 3 วันที่ผ่านมา รับปัจจัยบวกจากตลาดต่างประเทศที่เริ่มฟื้นตัว โดยเมื่อคืนนี้ดาวโจนส์ปรับขึ้นไปกว่า 200 จุด หนุนให้ตลาดหุ้นเอเชียเช้านี้ปรับขึ้นตาม ซึ่งในวันนี้มีแรงซื้อหุ้นกระจายไปทั่วตลาดฯ โดยเฉพาะหุ้นบิ๊กแคปที่ราคาปรับตัวลงมากก่อนหน้านี้ บ่ายนี้ตลาดฯยังผันผวน พร้อมให้แนวรับ 900 จุด แนวต้าน 930 จุด
ตลาดหลักทรัพย์ปิดตลาดช่วงเช้าวันนี้ที่ระดับ 922.62 จุด เพิ่มขึ้น 18.56 จุด(+2.05%) มูลค่าการซื้อขาย 16,243.88 ล้านบาท 
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกตลอดช่วงเช้า โดยแตะจุดสูงสุดของช่วงเช้าที่ 932.35 จุด และแตะจุดต่ำสุดของช่วงเช้าที่ระดับ 907.51 จุด
นายอภิสิทธิ์ ลิมป์ธำรงกุล ผู้อำนวยการอาวุโส ฝ่ายวิเคราะห์หลักทรัพย์ บล.เกียรตินาคิน กล่าวว่า ตลาดหุ้นไทยเช้านี้ดีดตัวขึ้น หลังจากปรับตัวลงแรงกว่า 100 จุด ในช่วง 3 วันทำการที่ผ่านมา รับปัจจัยบวกจากภายนอกประเทศ หลังตลาดหุ้นต่างประเทศเริ่มฟื้นตัว โดยดาวโจนส์เมื่อคืนนี้ปรับตัวขึ้นไป 200 กว่าจุด ส่งผลให้ตลาดหุ้นในภูมิภาคเอเชียเช้านี้ปรับตัวขึ้นตาม 
โดยวันนี้มีแรงซื้อหุ้นกระจายไปทั่วตลาดฯ โดยเฉพาะหุ้นบิ๊กแคปที่ราคาได้ปรับตัวลงไปมาก อย่างไรก็ตามมองว่าตลาดฯยังมีความผันผวน จึงต้องติดตามสถานการณ์ให้ดี 
แนวโน้มการลงทุนในช่วงบ่ายนี้ นายอภิสิทธิ์ กล่าวว่า ตลาดฯยังมีความผันผวน พร้อมให้แนวรับ 900 จุด แนวต้าน 930 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่         
PTT   มูลค่าการซื้อขาย 1,656.12 ล้านบาท ปิดที่ 273.00 บาท เพิ่มขึ้น  6.00 บาท  PTTCH มูลค่าการซื้อขาย 1,027.43 ล้านบาท ปิดที่  98.50 บาท เพิ่มขึ้น  4.00 บาทBANPU มูลค่าการซื้อขาย   949.69 ล้านบาท ปิดที่ 552.00 บาท เพิ่มขึ้น 26.00 บาทSCC   มูลค่าการซื้อขาย   905.00 ล้านบาท ปิดที่ 273.00 บาท เพิ่มขึ้น  2.00 บาทBBL   มูลค่าการซื้อขาย   825.71 ล้านบาท ปิดที่ 144.00 บาท เพิ่มขึ้น  5.00 บาท